b'\n_START_ARTICLE_\nPhloeidae\n_START_SECTION_\nUtseende\n_START_PARAGRAPH_\nStore (20 \xe2\x80\x93 30 mm), sv\xc3\xa6rt flate, brunlige teger. De er sv\xc3\xa6rt godt kamuflert og ligner lav-kledte trestammer. B\xc3\xa5de hode, thorax og bakkropp er sterkt, bladaktig utvidet sideveis. Fasett\xc3\xb8ynene er delt i en \xc3\xb8vre og en nedre del. Antennene er tynne og tre-leddete. Scutellum er ikke speiselt stort, forvingene er nettaktig rynkete. F\xc3\xb8ttene er tre-leddete.\n_START_SECTION_\nLevevis\n_START_PARAGRAPH_\nPhloeidae har ufullstendig forvandling, overgang fra nyklekt larve til det voksne kj\xc3\xb8nnsmodne insektet g\xc3\xa5r gradvis gjennom flere nymfestadier. Phloeidae har yngelpleie, hunnen vokter over eggene og i alle fall over det f\xc3\xb8rste nymfestadiet, som hun enten dekker med kroppen sin eller b\xc3\xa6rer rundt p\xc3\xa5 kroppen. de suger p\xc3\xa5 ulike busker og tr\xc3\xa6r, i alle fall i myrtefamilien (Myrtaceae). Disse tegene er utmerket kamuflert n\xc3\xa5r de sitter p\xc3\xa5 trestammer, men kan ogs\xc3\xa5 forsvare seg ved \xc3\xa5 sprute v\xc3\xa6ske fra stinkkjertlene, som munner ut p\xc3\xa5 ryggen.\n_START_SECTION_\nUtbredelse\n_START_PARAGRAPH_\nFamilien finnes bare i S\xc3\xb8r-Amerika.'